
ALOR GAJAH: Tiada kes kusta
dikesan dalam kalangan pen-
duduk Orang Asli di Melaka ter-
utama di Bukit Putus dan Pulau
Sebang di sini.

Pengerusi Jawatankuasa Kesi-
hatan, Sumber Manusia dan Per-
paduan negeri, Datuk Ngwe Hee
Sem berkata, Jabatan Kesihatan
Negeri dan Jabatan Kemajuan
Orang Asli (Jakoa) telah menin-
gkatkan pemantauan dan sarin-
gan di penempatan berisiko.

Menurutnya, pemantauan
berkala dilakukan  kepada
masyarakat Orang Asli di dua

lokasi tersebut memandangkan
perkampungan berkenaan terle-
tak di sempadan Negeri Sembi-
lan yang merekodkan penularan
wabak kusta di dua kampung di
Kuala Pilah.

“Setakat ini tidak ada seba-
rang laporan diterima berkaitan
penduduk di Bukit Putus dan
Pulau Sebang dijangkiti kusta.

“Pemantauan berkala ter-
masuk keluar masuk dilaku-
kan oleh pihak terlibat terha-
dap dua perkampungan Orang
Asli di negeri ini. Kita bimbang
mereka pergi bercampur, ber-

jumpa kawan atau mungkin ada
saudara mara di Kuala Pilah,”
katanya ketika ditemui selepas
merasmikan Program Cilik Per-
paduan Kembali ke Taska dan
Tabika Peringkat Negeri di Pusat
Aktiviti Perpaduan (PAP) Dae-
rah Alor Gajah, semalam.

Sebelum ini, seorang remaja
perempuan Orang Asli di Negeri
Sembilan dilaporkan mening-
gal dunia akibat kusta manakala
lapan lagi individu diberikan
rawatan lanjut.

Tambah Hee Sem, pemerka-
saan terhadap kurikulum Tabika

Perpaduan dan Taska Genius Per-
paduan di negeri ini akan terus
ditambah baik bagi memastikan
ia kekal relevan dalam pemben-
tukan perpaduan masyarakat.

Menurutnya, tiada premis
baharu akan dibuka tahun ini
iaitu kekal dengan jumlah sedia
adaiaitu 64 buah tabika dan em-
pat taska membabitkan seramai
1,428 murid.

“Cuma tahun ini Jabatan Per-
paduan negeri mendapat pe-
runtukan RM100,000 bagi ker-
ja-kerja baik pulih melibatkan
enam tabika,” ujarnya.




